97/405/EY: Komission päätös, tehty 18 päivänä kesäkuuta 1997, luvan antamisesta jäsenvaltioille sallia tilapäisesti härkäpavun (Vicia faba) siementen, jotka eivät täytä neuvoston direktiivin 66/401/ETY vaatimuksia, pitäminen kaupan



Virallinen lehti nro L 169 , 27/06/1997 s. 0088 - 0088



KOMISSION PÄÄTÖS, tehty 18 päivänä kesäkuuta 1997, luvan antamisesta jäsenvaltioille sallia tilapäisesti härkäpavun (Vicia faba) siementen, jotka eivät täytä neuvoston direktiivin 66/401/ETY vaatimuksia, pitäminen kaupan (97/405/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1), sellaisena kuin se on viimeksi muutettuna direktiivillä 96/72/EY (2), ja erityisesti sen 17 artiklan, ottaa huomioon Suomen esittämän pyynnön, sekä katsoo, että Suomessa härkäpavun (Vicia faba) tiettyjen "varmennettujen siementen" luokkiin kuuluvien lajikkeiden siementen, jotka täyttävät kyseisen direktiivin vaatimukset vähimmäisitävyyden osalta, tuotanto on vuonna 1996 ollut riittämätöntä, eikä sillä pystytä tyydyttämään tämän maan tarpeita, tätä kysyntää ei ole mahdollista kattaa riittävästi muista jäsenvaltioista tai kolmansista maista tuotavilla, kaikki mainitussa direktiivissä esitetyt vaatimukset täyttävillä siemenillä, Suomelle olisi sen vuoksi annettava lupa sallia edellä mainittujen lajien väljemmät vaatimukset täyttävien siementen pitäminen kaupan 30 päivään kesäkuuta 1997 asti, lisäksi muille jäsenvaltioille, jotka pystyvät toimittamaan Suomelle sellaisia siemeniä, jotka eivät täytä direktiivin vaatimuksia, olisi annettava lupa sallia tällaisten siementen pitäminen kaupan, ja tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Suomelle annetaan lupa sallia 30 päivään kesäkuuta 1997 asti alueellaan härkäpavun (Vicia faba) tyypin "Ukko" tiettyjen "varmennettujen siementen" luokkiin kuuluvien lajikkeiden sellaisten siementen kaupan pitäminen 38 tonnin enimmäismäärään saakka, jotka eivät täytä direktiivissä 66/401/ETY mainittuja vähimmäisitävyyttä koskevia vaatimuksia, jos seuraavia vaatimuksia noudatetaan: (a) puhtaiden siementen itävyyden on oltava vähintään 69 prosenttia, (b) virallisessa etiketissä on oltava merkintä: "vähimmäisitävyys 69 prosenttia". 2 artikla Myös muille jäsenvaltioille kuin hakemuksen tehneelle jäsenvaltiolle annetaan lupa sallia 1 artiklan mukaisesti ja hakemuksen tehneen jäsenvaltion esittämiin tarkoituksiin omalla alueellaan sellaisten siementen pitäminen kaupan, joiden pitämiseen kaupan on annettu lupa tämän päätöksen mukaisesti. 3 artikla Jäsenvaltioiden on ilmoitettava välittömästi komissiolle ja muille jäsenvaltioille alueellaan tämän päätöksen mukaisesti merkittyjen ja kaupan pidettyjen siementen eri määrät. 4 artikla Tämä päätös on osoitettu kaikille jäsenvaltioille. Tehty Brysselissä 18 päivänä kesäkuuta 1997. Komission puolesta Franz FISCHLER Komission jäsen (1) EYVL N:o 125, 11.7.1966, s. 2298/66 (2) EYVL N:o L 304, 27.11.1996, s. 10